कोच्चि टस्कर्स का नेतृत्व अब पार्थिव करेंगे  
आईपीएल के अंतर्गत खेले जाने वाले बाकी के मुकाबलों के लिए माहेला जयवर्धने के स्थान पर कोच्चि टस्कर्स की कप्तानी पार्थिव पटेल के हाथों में दी गई है।
इंडियन प्रीमियर लीग (आईपीएल) के चौथे संस्करण के अंतर्गत खेले जाने वाले बाकी के मुकाबलों के लिए माहेला जयवर्धने के स्थान पर कोच्चि टस्कर्स की कप्तानी पार्थिव पटेल के हाथों में सौंपी गई है।  श्रीलंका के पूर्व कप्तान जयवर्धने सोमवार की सुबह राष्ट्रीय टीम में शामिल होने के लिए इंग्लैंड के लिए रवाना हो गए। श्रीलंकाई टीम इस समय इंग्लैंड दौरे पर है जहां उसे तीन टेस्ट मैच, एक ट्वेंटी-20 और पांच एकदिवसीय मैचों की श्रृंखला खेलनी है।  आईपीएल-4 में जयवर्धने की कप्तानी में कोच्चि टस्कर्स ने अब तक 13 मैच खेले हैं जिनमें छह में उसे जीत मिली है जबकि सात मुकाबलों में उसे हार का सामना करना पड़ा है। कोच्चि टस्कर्स 12 अंकों के साथ अंक तालिका में छठे स्थान पर है।  कोच्चि टस्कर्स अपने अंतिम लीग मुकाबले में बुधवार को चेन्नई सुपर किंग्स से भिड़ेगी।